

Landås skole

Årsplan SFO

2025-26



**SAMMEN I VENNSKAP, LEK OG LÆRING**

**Innhold**

[Innledning 2](#_Toc1867408923)

[Styrende lovverk, vedtekter og planer 3](#_Toc41091544)

[Satsingsområder 4](#_Toc1637487753)

[VENNSKAP OG FELLESSKAP og tilrettelegging av et godt skolemiljø 4](#_Toc1819858041)

[LEK og tilrettelegging av lekemiljø 4](#_Toc1041623551)

[LÆRING og tilrettelegging av læringsmiljø 5](#_Toc977106111)

[Aktiviteter i SFO 6](#_Toc155788104)

[Fysiske aktiviteter 6](#_Toc320044418)

[Kulturaktiviteter 6](#_Toc219471172)

[Måltid 6](#_Toc2126221072)

[Leken 7](#_Toc1698251276)

[Samarbeid SFO – hjem 7](#_Toc445217466)

[Årshjul 8](#_Toc947130895)

[Praktisk informasjon 10](#_Toc1650685771)

[Søknadsprosess, endring av plass og oppsigelse 10](#_Toc1241452920)

[Plasstyper og priser 11](#_Toc1016600977)

[Åpningstider 11](#_Toc84004244)

[Superdager– skolefrie dager 11](#_Toc1647671542)

[Henting og levering 11](#_Toc159264190)

[Klær 12](#_Toc1388477682)

[Kontaktinformasjon SFO 12](#_Toc549182076)

[Lenker 17](#_Toc1790431076)

[Innledning 3](#_Toc205985714)

[Styrende lovverk, vedtekter og planer 4](#_Toc205985715)

[Satsingsområder 5](#_Toc205985716)

[VENNSKAP OG FELLESSKAP og tilrettelegging av et godt skolemiljø 5](#_Toc205985717)

[LEK og tilrettelegging av lekemiljø 5](#_Toc205985718)

[LÆRING og tilrettelegging av læringsmiljø 6](#_Toc205985719)

[Aktiviteter i SFO 7](#_Toc205985720)

[Fysiske aktiviteter 7](#_Toc205985721)

[Kulturaktiviteter 7](#_Toc205985722)

[Koding 7](#_Toc205985723)

[Måltid 8](#_Toc205985724)

[Leken 8](#_Toc205985725)

[Samarbeid SFO – hjem 9](#_Toc205985726)

[Årshjul 10](#_Toc205985727)

[Praktisk informasjon 12](#_Toc205985728)

[Søknadsprosess, endring av plass og oppsigelse 12](#_Toc205985729)

[Plasstyper og priser 12](#_Toc205985730)

[Åpningstider 12](#_Toc205985731)

[Superdager– skolefrie dager 12](#_Toc205985732)

[Henting og levering 13](#_Toc205985733)

[Klær 13](#_Toc205985734)

[Kontaktinformasjon SFO 13](#_Toc205985735)

[Lenker 18](#_Toc205985736)

# Innledning

Landås skole er en barneskole med lange tradisjoner, i et nyere bygg. Vi er samlet over 470 elever på skolen og 245 av de går på SFO . Skolen har fleksible arealer og SFO bruker de samme rommene som skolen.

Landås SFO har fokus på trygge relasjoner og leken. Vi ønsker at elevene skal ha et godt psykososialt og inkluderende SFO-miljø, derfor vektlegger vi tid til frilek og den gode samtale. De ansatte skal være trygge, aktive og gode rollemodeller. Videre jobber vi med en leken tilnærming til læring, det skal være kjekt å prøve noe nytt og lystbetont å lære nye regler/leker. Elevene får via barnemøter og ARO tid, aktivt delta i å medvirke opp mot SFO hverdagen. De skal oppleve å bli sett og hørt, kjenne på at dette er «min sfo».

SFO= ordinær skole, 1.-til og med 4.trinn. SkoleFritidsOrdning, med ca.245 elever.

ODA= barneskoles forsterket avdeling, her går 14 elever

# Styrende lovverk, vedtekter og planer

[Opplæringsloven § 13-7 *Skolefritidsordninga*](https://lovdata.no/lov/1998-07-17-61/%C2%A713-7)pålegger skolen å ha et tilbud om skolefritidsordning før og etter skoletid for 1.-4. trinn og for barn med særskilte behov på 1.-7. trinn. Den sier også noe om blant annet innhold og tilrettelegging.

[Kapittel 12 Elevene sitt skolemiljø](https://lovdata.no/dokument/NL/lov/2023-06-09-30/KAPITTEL_4-3#%C2%A712-1) i opplæringsloven gjelder også for SFO. Den omhandler barnas rett til et trygt og godt psykososialt og fysisk skolemiljø.

[SFO-vedtekter for Bergen kommunes skolefritidsordninger](https://www.bergen.kommune.no/styrende-dokument/#/SD-19-159/filer) er utarbeidet i tråd med § 13-7 i opplæringsloven.

[Nasjonal rammeplan for SFO](https://www.udir.no/utdanningslopet/sfo/rammeplan/) beskriver skolefritidsordningens verdigrunnlag og innhold, og sier noe om samarbeid og kvalitetsutvikling i SFO.

# Satsingsområder

Satsingsområdet i den lokale rammeplan for SFO er «Vennskap, lek og læring i det 21. århundre». Barnas kompetanser skal fremmes gjennom vennskap, lek og læring. Aktivitetsområdene skal være virkemidler som bygger oppunder de tre bærebjelkene; vennskap, lek og læring.

SFO sitt arbeid med å utvikle praksis og de ansattes kompetanse er beskrevet i skolens handlingsplan og tiltaksplan.

## VENNSKAP OG FELLESSKAP og tilrettelegging av et godt skolemiljø

*De lærer om selve kjernen i sosial kompetanse: Balansen mellom omtanke for andre og ivaretakelse av seg selv.*

På Landås SFO skal alle ha det trygt og kjekt i hverdagen, vi har nulltoleranse for mobbing og følger samme tiltaksmodell, PALS (positiv adferd, støttende læringsmiljø og god samhandling), som i skolen.

 PALS gir oss et systematisk arbeid for å sikre gode og gjennomgående arbeid for å sikre gode sosiale kompetansemål, toleranse og støttende relasjoner gjennom både skolen og SFO hverdagen.

Vennskap og tilhørighet er de viktigste tiltakene mot å ivareta gode hverdager og det er hovedfokuset vårt gjennom året. Dette skaper et inkluderende fellesskap hvor elevene deltar aktivt i egen hverdag, elevene skal sitte igjen med en følelse av at «dette er min SFO».

## LEK og tilrettelegging av lekemiljø

*«et lekende barn – et sosialt kompetent barn»*

Leken er sentral for oss på SFO, dette er barnas egen fritid, hvor vi skal tilrettelegge for at barna kan utfolde seg i lek både inne og ute, samt etter funksjonsnivå. Her ser vi på muligheter, ikke begrensinger

Barndommen har sin egenverdi og SFO skal i samarbeid og forståelse med hjemmet, ivareta barnas behov for omsorg og tilsyn, samtidig som det gis rik mulighet for meningsfull fritid og lek.

I leken stimuleres barns kreativitet, fantasi, innlevelse og kommunikasjon, samt evnen til samarbeid og problemløsning. Gjennom lek får barn mulighet til å uttrykke og bearbeide opplevelser, følelser og erfaringer. Leken gir mulighet til å utforske og utfordre evner og anlegg, samt oppleve mestring, både sammen med andre og alene.

Gjennom å tilrettelegge for lek og oppmuntre elevene til å aktivt medvirke, vil SFO også arbeide med barnas skolemiljø. I leken utforskes det, man samarbeider og danner vennskap. Voksne både hjelper barn inn i lek, de hjelper barn med å inkludere andre i sin lek og legger til rette for felles erfaringer som kan være grunnlag for å bli bedre kjent. For å sikre elevenes psykososiale miljø, har vi søkelys på å alltid være observant og i forkant hos ansatte. Et slikt forebyggende arbeid skal medvirke til at barn ikke opplever å bli utestengt fra fellesskapet. Her skal alle føle seg inkludert!

## LÆRING og tilrettelegging av læringsmiljø

*Læring skjer gjennom aktivitet og samhandling med andre, i et sosialt fellesskap.*

Barns læring tar utgangspunkt i hvordan de opplever verden. Læring konstrueres og utvikles av barnet som kompetent og aktiv aktør i møte med sine omgivelser. I denne forståelsen er læring en kontinuerlig prosess med utspring i et sosialkonstruktivistisk læringssyn. Det vil si at læring skjer gjennom aktivitet og samhandling med andre i et sosialt fellesskap.

Gjennom vennskap, lek og læring skal SFO fremme barns kompetanser. Det legges til grunn en bred forståelse av kompetansebegrepet som omfatter ulike kompetanseområder som også er relevant i SFO, som for eksempel kommunikasjon og samarbeid, kreativitet, innovasjon, kritisk tenking og problemløsning.

Et godt grunnlag for livslang læring er at barnet gis rom til å følge sine initiativ og interesser. Når barnets undring, nysgjerrighet, kreativitet anerkjennes og stimuleres, konstruerer barnet kunnskap og ser nye sammenhenger, eksempelvis i overganger mellom ulike typer lek og kontekster, fra inne til uteaktiviteter, fra fri lek til organisert lek. Slike erfaringer gir en opplevelse av mestring, egenverd og tiltro til egne evner. Videre er slike erfaringer styrkende for barnas fysiske og psykiske helse.

På ODA bruker vi metoden «aktiv læring». Den tar utgangspunkt i den enkeltes interesser og behov for læring, samt funksjonsnivå. Vi har en rekke utstyr som er med på å gi varierte øvelser som bla. styrker motorikken og ferdighetstrening. Elevene skal oppleve mestring, meningsfylte dager og sosialt samvær. Vi jobber målrettet for å styrke elevenes selvstendighet.



# Aktiviteter i SFO

Rammeplan for SFO trekker fram aktivitetsområder som skal bidra til å bygge oppunder vennskap, lek og læring: fysiske aktiviteter, kulturaktiviteter, koding, leken og måltid.

Aktivitetene kan være både frie og organiserte.

## Fysiske aktiviteter

***Mål:*** *Alle barn skal få erfaring med fysisk aktivitet, lek og idrett som bygger vennskap, gir mestringsfølelse og positive opplevelser*

SFO skal være en arena for daglig fysisk aktivitet som kan fremme barnas bevegelsesglede og motoriske utvikling. SFO skal legge til rette for at alle barn får delta i variert bevegelseslek og fysisk aktivitet, og bidra til aktivitetslyst. Fysisk aktivitet er en kilde til trivsel og helse, og nødvendig for vekst og utvikling. Derfor går vi ut nesten hver dag med elevene og har fast turdag på fredager. 2.trinn har Aktivvane , et nasjonalt program for bevegelse. Alle trinn har en fast dag for organiserte aktiviteter i Landåshallen. Videre har vi opparbeidet en god kompetanse på regelleker, dette for å få med alle elever og gi artige tilskudd til senere frilek.

På ODA gir vi elevene mulighet for å trene og utvide sine ferdigheter i samspill med andre.

## Kulturaktiviteter

***Mål:*** *Alle barn skal få erfaring med kunst- og kulturaktiviteter som bygger vennskap, gir mestringsfølelse og positive opplevelser.*

SFO skal støtte barnas naturlige nysgjerrighet og lyst til å skape og være kreative, engasjerte og utforskende. Kunst- og kulturaktiviteter er positive for utvikling av barns sosiale og kreative ferdigheter. Barnas egen kultur og lek må ivaretas gjennom aktiv medvirkning. Det legges til rette for at barna får utforske sine interesser og utfolde seg gjennom bruk av fantasi og fritt skapende arbeid. Vi tilbyr en stor variasjon av tilpassede formingsaktiviteter på alle trinn. Gjennom kulturaktiviteter skal SFO gi støtte til at barna får skape sine egne uttrykk og får kjennskap til ulike måter å uttrykke seg på, slik at mangfoldet i barnegruppen blir representert. Elevene skal få utforske med forskjellig materiale og uttrykksmåter.

På ODA er hverdagen preget av sanseinntrykk via musikk og sansemotoriske metoder.

## Måltid

***Mål:*** *Alle SFO-er skal hver dag servere et enkelt og sunt smøremåltid, som arena for sosial samhandling, fellesskap og kommunikasjon mellom barn og voksne*

Måltidet er en daglig og hverdagsnær arena som handler om mer enn maten som spises, vi har fokus på gode samtaler, bærekraft og elevdeltagelse. Måltider begynner 13.30 og varer 30-45 min. Menyen byttes 2-3 ganger i året og legges ut på hjemmesiden. Den vil variere mer på superdager.

## Leken

Mål: *Leken skal ha stor plass i SFO, og barna skal ha tid og rom til lek hver dag. Alle barn skal få mulighet til aktiv deltakelse i leken og å oppleve mestring.*

Aktiviteter på SFO skal ha et tydelig barneperspektiv og legge til rette for et godt lekemiljø for alle elever. Dette skal personalet jevnlig reflektere og jobbe med lek som tema. Vi skal tilrettelegge for, inkludere og støtte opp om, at leken kan stimulere til vennskap, relasjonsbygging, språkutvikling, undring og kreativitet. SFO skal legge til rette for lek som engasjerer og inspirerer barna i aktivitet og til aktivitet, og som kan bidra til allsidig utvikling og læring.

ODA skal inneholde mestring, god livskvalitet og sosialt samvær tilpasset hver enkelt elev.



# Samarbeid SFO – hjem

*Mål: Foresatte skal oppleve et godt samarbeid med skolefritidsordningen.*

Det er viktig for oss på Landås skole SFO at foreldre opplever et godt samarbeid med oss. I oppstarten i august holder vi 2 velkomstmøter til nye 1.trinns foreldre. Gruppeledere deltar på samarbeidsmøte for foreldre på 2.-til og med 4.trinn. Her forteller vi litt om planene for året, hvem vi er og hva vi har fokus på, samt tid til innspill og spørsmål fra foreldre.

Vi ringer alltid hjem hvis vi har hatt en situasjon utenom det vanlige på SFO, og ønsker at foresatte ringer til oss hvis de hører noe fra elevene som de undres over. Vi oppfordrer til å ta kontakt med oss på SFO, enten ved henting, gjennom vigilo, på basemobil eller på mail til avdelingsleder.

Basemobilen er til for korte beskjeder, som eksempelvis henting av andre en foresatte, forsinkelser osv.

Ved oppstart deler vi ut et avtaleskjema, her fylles inn: allergier, hentepersoner, kontaktinformasjon og faste avtaler. Vi ber dere om å holde dere til de avtalte tidspunktene, dette for å frigi ansatte til å være med elvene, fremfor å besvare beskjeder.

Det vil jevnt bli sendt ut en oversikt over aktiviteter og turer, de legges ut på vigilo og hjemmesiden. Vi sender også ut et lite brev i slutten av hver måned og forteller litt om hva som har skjedd her på SFO.

En aktivitetsplan forteller om rutinen en gitt periode og gir dere en pekepinn på hva eleven har i vente til de forskjellige dagene. Noe fast går igjen på alle trinn, som for eksempel at alle har en innedag. Da har de eksempelvis lekestasjoner, forming og diverse brettspill.

Alle har turdag på fredager. Skolen slutter tidligere denne dagen og vi bruker tiden til å være ute. Vi bruker nærmiljøet aktivt, hvor det er mange fine området i en overkommelig avstand til skolen. Videre har alle og en dag i Landåshallen med planlagte aktiviteter, som for eksempelvis hinderløype og regelleker.

# Årshjul



**2025-2026**

|  |  |  |
| --- | --- | --- |
| **Måned – PALS tema** | **Tema/aktiviteter** | **Husk** |
| **August** | **Velkommen til Landås SFO!**Tilvenning,trygghet og nærhet er stikkordene som former august. | SFO åpner 01.08Velkomstmøter 05.08 og 11.08 klokken 10-11.00..**Planleggingsdag 15.08.25**Første skoledag er 18.08.25 |
| **September****Samarbeid** | AktiVane begynner på 2.trinn i september/oktober | Merk alle klær og matbokser som blir med inn på skolen.Planleggingsdag 08.09.25, skole og SFO stengt. |
| **Oktober****Samarbeid** |  | **Høstdager 06.10-10.10**  |
| **November****Empati** |  |  |
| **Desember****Empati** | Adventstid og førjulskos.Julelunsj for SFO og lærerne 9.12**God jul!****🤶🎅** | Siste skoledag 22.12**SFO er åpen22,23,29 og 30.12.25** |
| **Januar****Selvkontroll** | **Godt nytt år!****✨** | Første skoledag 06.01.25**Planleggingsdag 02.01.26****Superdag 05.01.26** |
| **Februar****Selvkontroll** | Karnevalstid på skole og SFO, vi gleder oss til kreative dager og lek. | Husk påmelding til vinterferien.**Vinterdager 23.02-27.02** |
| **Mars****Ansvarlighet** | Vi begynner på påskeformingen🐰 | Husk å se over om eleven har nok klær og titt innom «gjenglemtkurven». |
| **April****Ansvarlighet** | Jakten på vårtegn og miljø | **Påskedager 30,31 og 01.4**Obs. stenger kl 12.00 den 01.04.26 |
| **Mai****Selvhevdelse** | Vi jobber med miljø i mai.«Bli kjent»kveld med de nye 1.klassingene. | Skolen og SFO er stengt på følgende dager:01.05,14.5 og 25.5**Planleggingsdag 15.05** |
| **Juni****Selvhevdelse** |  | **Planlegginsdag 8.6**Siste skoledag er 24.06.**SFO er åpen tilogmed 30.06** |
| **Juli** | **Sommerferie🌸** | **SFO starter igjen 01.08.26** |

# Praktisk informasjon

## Søknadsprosess, endring av plass og oppsigelse

Søknad om, endring av og oppsigelse av SFO-plass skjer elektronisk. Informasjon om søknadsprosess og søknadsskjema finnes på nettsidene til Bergen kommune [Skolefritidsordning – SFO](https://www.bergen.kommune.no/innbyggerhjelpen/skole/grunnskole/skolefritidsordning/skolefritidsordning-sfo) på Innbyggerhjelpen.

## Plasstyper og priser

Informasjon om plasstyper, priser og reduserte betaling for SFO finnes på nettsidene til Bergen kommune [Skolefritidsordning – SFO](https://www.bergen.kommune.no/innbyggerhjelpen/skole/grunnskole/skolefritidsordning/skolefritidsordning-sfo) på Innbyggerhjelpen. Her oppgis også pris for SFO-måltid.

I tabellen under er utdypende informasjon om vår lokale ordning for de ulike plasstypene.

|  |  |  |
| --- | --- | --- |
| Plasstyper | Skoledager | Superdager (skolefrie dager) |
| Hel plass | 07.30-16.30 | 07.30-16.30 |
| Redusert plass | 07.30-14.30 eller 08.20 -15.30. | 9.00-14.30Ved direkteavtale med avdelingslederen i august, kan en avtale 60% fulle langdager. |
| Morgenplass | 07.30-08.20 | Ikke tid på superdager |
| Dagplass | Ved nødstilfeller |  |

## Åpningstider

SFO er åpen alle virkedager i 11 måneder med unntak av 5 planleggingsdager. SFO er stengt hele juli. Åpner klokken 7.30 og stenger klokken 16.30.

Oversikt over ferie og fridager ligger på skolens hjemmeside.

SFO er stengt pga. planleggingsdager følgende dager: 15.08.25, 08.09.25, 02.01.26,15.05.26 og 08.06.26

## Superdager– skolefrie dager

Ved skoleferie og fridager, dvs. undervisningsfrie dager, har vi superdager på SFO/UFO. Vi legger vekt på at disse dagene fylles med opplevelser, og vi prøver å gjennomføre turer eller aktiviteter som er vanskelig å få til i den vanlige skolehverdagen.

I forkant av alle superdager, vil en påmeldingslink bli sendt ut på vigilo. Vi ber foresatte om å respektere svarfristen, slik at vi kan legge bedre planer for elevgruppen. De som melder seg på i etterkant av fristen, kan risikere å måtte bli igjen på skolen hvis vi skal på en aktivitet med antallsreservering. For ODA er det en egen ordning for påmelding og den kommer tidligere grunnet taxibestillinger osv.

Kjernetiden på superdager er fra kl. 10.00 - 14.00. Det betyr at vi ønsker at barna er på SFO i dette tidsrommet, da hovedvekten av aktiviteter legges her. Ved turer ut av huset, går vi tidligere og vil informere foresatte om dette. Hvis elever kommer sent disse dager, må de leveres til turstedet.

Vi legger ut en aktivitetsplan uken før superdagene, med oversikt over hva som skjer og når. Den legges ut på hjemmesiden.

## Henting og levering

Når eleven kommer på SFO om morgningen, blir de registrert på Vigilo. Beskjeder som sendes før klokken 08.00 leses før skolen. Vi leser også beskjeder kl. 12.20 på fredager og 13.00 resten av skoledagene.

Foresatte må i startfasen være flinke til å si farvel når de går, og vise elevene at de er trygge på at dette vil gå bra. Trygge foreldre, gir tryggere barn.

## Klær

Barna må alltid ha: innesko, ekstra klær til skift, regntøy og støvler på skolen. Dette handler om barnas velvære, trivsel og mulighet til å delta i aktiviteter som foregår ute og inne. Ta med regntøy hjem til vask/kontroll med jevne mellomrom. Husk å merke alt!

Vi setter pris på at dere av og til tar en tur innom for å hjelpe barna med å holde orden i garderoben, sjekker gjenglemte klær, fyller på med ekstra klær og lignende.

Det som ligger igjen i kurvene for gjenglemte klær, gis til Klesredderene to ganger i året.

## Kontaktinformasjon SFO

Beskjeder sendes på Vigilo, de vil bli lest klokken 08.00 og 13.00(12-20 på fredager).

Vi kan kontaktes direkte til basene på:

1.Trinn: 40912577

2.Trinn:94530173

3.trinn: 40912578

4.Trinn:40812458

ODA:40810685

Paviljongen: 40812459

Telefontiden er 07.30 til 08.00 på morgningen og fra klokken 14.00 på ettermiddagen.

Avdelingsleder SFO, Silje Sørensen, kan kontaktes på:

Mail: silje.sorensen@bergen.kommune.no

Kontor: 53033714/ 40473764

**VEDTEKTER FOR SKOLEFRITIDSORDNINGEN VED LANDÅS SKOLE**

§ 1  **Hjemmel og virkeområde**

 Skolefritidsordningene (SFO) i Bergen kommune drives med hjemmel i
 Opplæringsloven § 13-7
 samt de til enhver tid gjeldende vedtekter.

 Landås skole har i samsvar med kommunale vedtekter fastsatt lokale vedtekter etter
 behandling i skolens samarbeidsutvalg.

§ 2 **Formål**
 Skolefritidsordningen er et frivillig aktivitets- og omsorgstilbud før og etter skoletid for
 elevene på 1. – 4. trinn og for elever med særskilte behov på 5. – 7. trinn.

 Landås skole har også en midlertidig ungdomsskoleavdeling, UFO.

§ 3 **Åpningstider**
 Landås skole tilbyr skolefritidsordning alle virkedager, 11 måneder i året. SFO er lukket
 5 planleggingsdager i løpet av året og i juli måned. Skoleruten fastsettes i skolens
 samarbeidsutvalg. SFO ved Landås skole også stengt hver julaften, nyttårsaften og
 onsdag før skjærtorsdag fra kl.12. For skoleåret 2024/25 er SFO ved Landås skole
 lukket følgende dager: Se skoleruten på skolens nettside.

 • Daglig åpningstid er mellom kl. 07.30 og kl. 16.30.

 • Det gis tilbud om følgende plasstyper: Hel plass, redusert plass med ulike
 alternativer ( 60% plass) og dagplass.

 • Hel plass gir mulighet for å benytte hele den daglige åpningstid (fratrukket
 undervisningstiden) mellom kl.07.30 og kl.16.30.

 • Morgenplass er definert som tiden fra kl. 07.30 og frem til undervisning.

 • Ettermiddagsplass er definert som: Alt. 1: Tiden etter undervisning og frem
 til kl. 15.30.
 Alt. 2: Tiden fra kl. 07.30 frem til undervisning samt tiden etter undervisning og frem
 til kl. 14.30.

 Alt.3: Velge ut 60% av antall superdager og ha fulle dager på de. Eksempel 25/26 har
 32 superdager, hvor 19 kan være fulle. Eleven kan da ikke komme på de resterende.
 Denne må bestemmes og avtales med avdelingsleder SFO før oppstarten i august.

 • Dagplass er definert som: Skolen kan unntaksvis tildele enkeltelever dagopphold i
 SFO for å avhjelpe helt spesielle situasjoner. Tilbudet er ment som en mulighet for å
 avhjelpe et kortvarig behov.

**Superdager**

* Superdager er dager skolen ikke har undervisning, men SFO holder åpent. I forkant av superdager sender SFO ut påmelding dvs. de som skal benytte superdagene må melde seg på. Egen plan over superdagene blir delt ut i forkant.

Superdagene kan benyttes på følgende måte:
• Hel plass: Barna kan benytte hele åpningstiden kl. 07.30 – kl. 16.30, alle dager.
• Morgenplass: Plassen gir ikke mulighet til å benytte SFO på undervisningsfrie dager. • Redusert plass - 60% plass: Barna kan benytte seg av plassen innenfor kl. 09.00 –
 14.30, alle dager. Eller bruke 60% fulle dager, som avtales i august.

**Endring / oppsigelse av plass**

Endring av plasstype / oppsigelse av plass, må skje skriftlig med en måneds varsel gjeldende fra den 1. i påfølgende måned (for eksempel, med plassoppsigelse 20. februar, blir sluttdato 31.mars). Ved oppsigelse etter 1. april må det betales til og med juni måned. Foreldrene administrerer dette selv elektronisk via eks. Min-ID / Bank-ID <https://bergen.kommune.no>

§ 4 **Organisering og bemanning** Innhold, organisering og kvalitetsutvikling i SFO er beskrevet i Rammeplan for SFO. I
 rammeplanen beskrives satsningsområdene i SFO, som er vennskap, lek og læring,
 samt sentrale aktivitetsområder; fysiske aktiviteter, kulturaktiviteter, koding (på 3.
 trinn) og måltid. En lokal årsplan ligger på hjemmesiden og vil gi mer innsikt vårt
 arbeid.

Rektor har det overordnede faglige og administrative ansvaret for skolefritidsordningen og har ansvar for at SFO inngår i en helhet på skolen. Avdelingsleder SFO skal drive tett-på-ledelse i tråd med kommunale føringer, ha ansvar for daglig drift og ivareta kvalitet og innhold i SFO

Bemanningen for øvrig består av assistenter og barne- og
ungdomsarbeidere. Antall ansatte er dimensjonert i tråd med den til enhver tid
 gjeldende kommunale tildeling og foreldrebetaling.

 Skolens samarbeidsutvalg er rådgivende for skolefritidsordningen. Avdelingsleder SFO
 møter i samarbeidsutvalget når det er fremmet saker som angår SFO. Minst en
 forelder med barn i skolefritidsordningen bør velges inn som representant i SU.

§ 5 **Lokaler og arealer til skolefritidsordningens disposisjon**
 Skolefritidsordningen har adresse Landåsveien33B, og har lokaler i skolebygningens
 1. etasje.

 SFO har fire baser:

 • Base for 1. trinn er i trinnareal 1. trinn. Mobil: 40 91 25 77

 • Base for 2. trinn er i trinnareal 2. trinn. Mobil: 94 53 01 73

 • Base for 3. trinn er i trinnareal 3. trinn. Mobil 40 91 25 78

 • Base for 4. trinn er i trinnareal 4. trinn. Mobil 40 81 24 58

* ODA er i 2.etasje på sin base. Mobil 40 81 06 85
* Paviljongen. Mobil 40 81 24 59

 Bruk av rom er i sambruk med skolen. Sfo har tilgang til alle skolens spesialrom. SFO
 bruker hele skolens uteområde og har aktiv bruk av skolens nærområde.

§ 6 **Inventar og utstyr**
 Investeringer i nytt inventar og utstyr gjøres kontinuerlig ut fra rammer og behov. Ute
 og inne er det tatt hensyn til behovene til denne aldersgruppen.

§ 7 **Smøremåltid**
 Skolefritidsordningen skal hver dag servere et enkelt og sunt smøremåltid til kostpris
 på kr. 365,- pr. måned. Den forandres ved årsskifte. Smøremåltidet er et mellommåltid, det består av brødmat, knekkebrød og pålegg. En til to ganger i uken får elevene et varmt måltid bestående av f.eks. tomatsuppe, fiskeburger, lapskaus eller pasta med pølse. Måltidet serveres fra klokken 13.30 til 15.00, før barna går til aktiviteter, lek og utetid.

§ 8 **Samarbeid mellom skole og skolefritidsordning**
 Skole og skolefritidsordning hviler på samme pedagogiske plattform og et
 sosialkonstruktivistisk læringssyn. De voksne samarbeider til det beste for det enkelte
 barn og for et trygt og godt skolemiljø. Ansatte ved skole og skolefritidsordning treffes
 daglig ved overgang mellom skole og SFO. I tillegg har hvert trinn samarbeidsmøte på
 planleggingsdager der alle lærere og fagarbeidere/assistenter samarbeider om elevgruppen,
 praktiske forhold i hverdagen, felles regler/rutiner og sambruk av lokalene.
 Avdelingsleder SFO er fast medlem i skolens lederteam og kvalitetsutviklingsgruppe. Det
 foreligger et gjensidig ansvar for at oppvekstmiljøet som skole og skolefritidsordning
 tilbyr, preges av helhet, omsorg og positive opplevelser for barna.

§ 9 **Samarbeid med foreldre**
 Samarbeidsutvalget er skolens og skolefritidsordningens øverste organ. SFO ønsker et
 nært samarbeid med hjemmene. Ønsker du/dere samtale, er det bare å si fra.
 Årlig arrangeres:

 • Velkomstmøte for 1. trinn ved sfo start i august

 • SFO deltar på de ordinære foreldremøtene om høsten for 2.- til og med 4.trinn.

* SFO og FAU har en samarbeidsgruppe med 4 møter i skoleåret, hvor aktuelle saker drøftes

 **Skolefritidsordningen sender jevnlig ut relevant informasjon:**

 • Hjemmesiden: <https://www.bergen.kommune.no/omkommunen/avdelinger/landas->
 skole/sfo

 • Vigilo – kommunikasjonsplattform mellom skole og hjem

* Månedsbrev som oppsummerer aktiviteter og informasjon fra avdelingen til ditt barn. Blir sendt ut på vigilo.

 Avtale / rutiner for henting av barn o.a. skal gjøres skriftlig på avtaleskjema.
 Endringer av avtaler gjøres også skriftlig.

§ 10 **Gyldighet**
 Lokale vedtekter for Landås skole er vedtatt i Samarbeidsutvalget. Vedtektene
 kan bare endres ved nytt vedtak i samarbeidsutvalget.

Charlotte Corneliussen
Rektor Landås skole

 

# Lenker

* Opplæringsloven § 13-7.*Skolefritidsordninga:* [Lov om grunnskolen og den vidaregåande opplæringa (opplæringslova) - Kapittel 13. Ansvaret til kommunen, fylkeskommunen og staten - Lovdata](https://lovdata.no/dokument/NL/lov/1998-07-17-61/KAPITTEL_15#%C2%A713-7)
* Opplæringsloven Kapittel 12. Elevane sitt skolemiljø: [Lov om grunnskolen og den vidaregåande opplæringa (opplæringslova) - Lovdata](https://lovdata.no/dokument/NL/lov/2023-06-09-30/KAPITTEL_4-3#%C2%A712-1)
* Vedtekter for Bergen kommunes skolefritidsordninger: [Bergen kommune - Styrende dokument](https://www.bergen.kommune.no/styrende-dokument/#/SD-19-159/filer)
* Nasjonal rammeplan for SFO: [Rammeplan for SFO (udir.no)](https://www.udir.no/utdanningslopet/sfo/rammeplan/)
* Innbyggerhjelpen Bergen kommune – Skolefritidsordning: [Bergen kommune - Skolefritidsordning - SFO](https://www.bergen.kommune.no/innbyggerhjelpen/skole/grunnskole/skolefritidsordning/skolefritidsordning-sfo)
* Regelverk for skolefritidsordningen (SFO): [Regelverk for skolefritidsordningen (SFO) (udir.no)](https://www.udir.no/regelverkstolkninger/opplaring/Leksehjelp/Regelverk-for-skolefritidsordningen-SFO/)
* Hjemmesiden til skolen: [Bergen kommune - SFO](https://www.bergen.kommune.no/omkommunen/avdelinger/landas-skole/sfo)